Kedves Tagunk!

Tisztelt Érdeklődő!

Soron következő workshopunk témája:

**Állami szerepvállalás a hulladékgazdálkodási szektorban, július elsejét követően**

A hulladékról szóló 2012. évi CLXXXXV. törvény állami hulladékgazdálkodási közfeladatra vonatkozó rendelkezései alapján, illetve a 69/2016. (III.31.) Korm. rendeletnek megfelelően az állami feladatok ellátására létrehozott koordináló szervezet, az NHKV Zrt. megkezdte tevékenységét. A feladatellátást tekintve a következő meghatározó jelentőségű dátum 2016. július 01. napja, amikortól a hulladékgazdálkodási közszolgáltatók által gyűjtött, illetve előállított haszonanyag értékesítéséről a Koordináló Szerv fog gondoskodni. A hazai hulladékgazdálkodási rendszer újabb mérföldkövéhez közeledve Szövetségünk az NFM és az NHKV Zrt. partnerségével, valamint az OKTF NHI támogatásával konferenciát szervez.

**Időpont**: **2016. június 22.** (Jelentkezés: június 17-ig, kedvezményesen június 6-ig)

**Helyszín**: Danubius Hotel Aréna\*\*\*\* (1148 Budapest, Ifjúság útja 1-3.

Megközelíthető: a Stadion metrómegállónál,

parkolási lehetőség az Aréna parkolóházban, a 2. sorompó után a P+R területen 350 Ft/alkalom

**Program:**

**9.30–10.00 óra Regisztráció** (10 óráig ebéd rendelhető a jelentkezési lapon olvasható információ szerint)

**10.00–14.00 óra Előadások és konzultáció**

***A hulladékgazdálkodási közszolgáltatás szerepe a hulladékhasznosításban rejlő gazdasági értékek kinyerésében***

**Előadó: Szabó Zsolt,** fejlesztés- és klímapolitikáért, valamint kiemelt közszolgáltatásokért felelős államtitkár,

Nemzeti Fejlesztési Minisztérium

***A hulladékgazdálkodási rendszer átalakításának jogi környezete hasznosítói szemmel***

**Előadó: Dr. D. Tóth Éva** jogi igazgató, NHKV Nemzeti Hulladékgazdálkodási Koordináló és Vagyonkezelő Zrt.

***Közszolgáltatói begyűjtéshez kapcsolódó haszonanyag aktuális kérdései***

**Előadó: Kövecses Péter** fejlesztési igazgató, NHKV Nemzeti Hulladékgazdálkodási Koordináló és Vagyonkezelő Zrt.

***Fejlesztési lehetőségek a közszolgáltatáshoz kapcsolódó hasznosítási területen***

**Előadó: Hajnal Zsolt** szakmai vezérigazgató-helyettes, NHKV Nemzeti Hulladékgazdálkodási Koordináló és Vagyonkezelő Zrt.

***A környezetvédelmi termékdíjból származó bevételek felhasználása***

**Előadó: az OKTF NHI meghívott előadója,** Országos Környezetvédelmi és Természetvédelmi Főfelügyelőség Nemzeti Hulladékgazdálkodási Igazgatóság (az előadó személye egyeztetés alatt)

***Konzultáció*** az előadók részvételével

***Ebéd egyénileg***

***A programváltozás jogát fenntartjuk!***

**A július 1-jét követően várható változások - többek között - az alábbi fontos kérdéseket vetik fel:**

* a közszolgáltatók által gyűjtött **„haszonanyag” értékesítésének** tervezett változásai, így legfőképpen a kialakítás előtt álló, szükségszerűen a piaci versenyszabályoknak megfelelő **pályáztatási rendszer**;
* a pályáztatási rendszer és az OKTF NHI környezetvédelmi termékdíjakból működtetett **szolgáltatás-vásárlási konstrukciójának összehangolása**, esetleges összevont működése;
* a hasznosítók és a közszolgáltatók között **jelenleg meglévő szerződéses jogviszonyok** kérdésköre, illetve a megemlített kérdéseket alapvetően meghatározó tulajdonjogi probléma, a települési hulladékokból keletkező **haszonanyag tulajdonlásának** a kérdése;
* a **közszolgáltatói szelektív gyűjtések ösztönzésére, a meglévő hatékonyság növelésére** vonatkozó elképzelések;
* a nem közszolgáltató, de közszolgáltatásba bevont **hulladékgazdálkodási létesítmények tulajdonosaira vonatkozó előírások**.

**Jelentkezés**: jelentkezési lap beküldésével.

**További információ:** [www.hosz.org](http://www.hosz.org), **Major Ágnes képzési vezető** oktatas@hoe.hu, 06-30-900-7323

Szeretettel várjuk Önt és érintett munkatársait rendezvényünkön. A mellékelt, illetve a honlapon megtalálható Jelentkezési lap visszaküldésével kérjük, hogy **június 17-ig** regisztráljanak rendezvényünkre**,** deha legkésőbb **június 6-án 16 óráig** megkapjuk a jelentkezési lapot, **jelentős kedvezménnyel** biztosítjuk a részvételi lehetőséget!

Budapest, 2016. május 25.

Üdvözlettel:

Major Ágnes

képzési vezető